BSC-LT/ACAData huggingface dataset:
[ca] Aquest estudi es tracta d'una revisió sistemàtica de la literatura científica nacional i internacional dels últims cinc anys, relacionada amb les dones víctimes de violència en el si les relacions de parella. L'objectiu principal d'aquest treball ha estat determinar els factors de risc de victimització de la violència en el si d'una relació íntima des de diferents tipus de perspectives (criminològiques, psicològiques i sociològiques). S'ha delimitat la revisió a mostres de dones dels països occidentals. S'han explorat diversos factors de risc de tipus socioculturals, familiars, així com la influència que exerceix les creences masclistes, la tolerància cap a la violència, la violència intrafamiliar, els estils de criança, així com altres aspectes individuals.

[en] This study is a systematic review of the national and international scientific literature of the last five years related to women victims of intimate partner violence. The main objective of this work has been to determine the risk factors of victimization of violence within an intimate relationship from different types of perspectives (criminological, psychological, and sociological). The review has been limited to women victims in Western countries. Various socio-cultural, family, and individual risk factors were explored, as well as the influence of macho beliefs, the tolerance of violence, intrafamily violence, parenting styles and other individual aspects.
[ca] Des que es van construir els primers ferrocarrils, l'emplaçament de les estacions en relació a la ciutat va ser una de les decisions de més transcendència. Les millores en l'accessibilitat van suposar un fort revulsiu en les urbs, la qual cosa va condicionar la seva expansió posterior. El present treball s'ha plantejat amb la finalitat de quantificar espai-temporalment aquest creixement mitjançant indicadors SIG vectorials. Per això s'han creat bases de dades georeferenciades combinant la localització de l'estació, el traçat ferri i l'evolució històrica de la trama urbana de diferents ciutats catalanes entre 1850 i 2010. Posteriorment s'han implementat dos indicadors de creixement: un de direccionalitat i un altre per sectors en cada ciutat. Totes dues anàlisis han demostrat una forta relació entre creixement i localització de l'estació, validant les hipòtesis plantejades i aportant nous arguments al debat.

[en] Since the construction of the very first railway lines, one of the most important decisions taken has been where to locate the railway stations relative to the cities that they serve. The resulting improvements in accessibility have had a revolutionary impact on these cities and have conditioned their subsequent growth. This work seeks to quantify this growth in both space and time, using vector GIS indicators. This has been achieved through the creation of geo-referenced databases that combine: railway-station locations, the routes followed by the railway track; and the historical evolution of the urban networks of various Catalan cities between 1850 and 2010. Two other growth indicators, which were subsequently incorporated, related to directionality and the different sectors of each city. Both analyses have shown that, at the majority of locations, there was a strong relationship between urban growth and station location; this validates the hypotheses presented and contributes new arguments to the debate.
[ca] La leucèmia limfàtica crònica (LLC) és el tipus de leucèmia més freqüent en adults en països de l'Oest. Diferents estudis de seqüenciació massiva han posat de manifest l'existència de mutacions recurrents en diversos gens. En el present treball s'han emprat diferents eines web per a l'anàlisi genómico i proteómico dels gens que codifiquen per a les proteïnes NOTCH1, SF3B1 i MYD88, en els quals s'han trobat mutacions recurrents associades a la LLC. L'ocupació de diferents servidors i eines web ha permès accedir a informació com la localització genòmica dels gens i les seues mutacions, l'homologia de la seqüència d'aquests gens amb els de altres espècies, l'estructura terciària de les proteïnes per a les quals codifiquen aquests gens, i l'existència de fàrmacs associats a aquestes proteïnes que potencialment puguen ser emprats en la teràpia de la LLC. Aquestes anàlisis permeten la interpretació de les mutacions recurrents tant a nivell genómico com proteómico.

[en] Chronic lymphocytic leukemia (CLL) is the most frequent leukemia in adults from Western countries. Different massive sequencing studies have shown the existence of recurrent mutations associated with CLL in several genes. In this work different web tools have been employed for the genomic and proteomic analysis of genes for NOTCH1, SF3B1 and MYD88 proteins. In these genes recurrent mutations associated with CLL have been found. With the use of different servers and web tools, information about genomic location of these genes and their mutations has been reported. The same for homology with other genes in different species and tertiary structure of the proteins coded by these genes. Web tools let us know about different drugs associated with these proteins, with a potential use in CLL therapy. All these analysis allow for the genomic and proteomic interpretation of the recurrent mutations.
[ca] L'impacte dels avenços tecnològics sobre la xarxa radioelèctrica ha donat lloc a la revisió del model de gestió tradicional de command and control per altres formes de gestió orientades a una eficiència i flexibilitat més grans. Un dels eixos bàsics d'aquestes reformes és la introducció dels principis de neutralitat tecnològica i de serveis, l'aplicació dels quals suposa que les autoritats de regulació deixen de fixar la tecnologia i els serveis que cal prestar en una determinada banda de l'espectre radioelèctric. A la Unió Europea, aquests principis es consoliden com a principis de regulació amb la reforma del marc regulador de les comunicacions electròniques del 2009. A partir de llavors els principis esmentats inspiren l'activitat normativa de les autoritats de regulació dels estats membres.

[en] The impact of technological advances on the radio-electric network has led to reforms in which the traditional model of command and control management has been replaced by those of improved effectiveness and flexibility. One of the central bases of these reforms is rooted in the introduction of the principles of technological neutrality and services which implies that the regulatory authorities no longer set the technologies to be used or the services to be offered on any specific radio frequency. In the European Union, these principles are consolidated as principles of regulation with the 2009 reform of the regulatory framework for electronic communications. Since then, these principles have been the bases for the action of the regulatory authorities of the member states.
[ca] Estudi sobre l'aparició de la infanteria hoplita en l'Antiga Grècia en el període arcaic, fins a la consolidació del model militar en època clàssica, amb totes les connotacions socials i polítiques que això implica. El qual partirà de la situació precedent, la coneguda com a època fosca, que enfonsa les seves arrels en el període tardomicènic. Conseqüència d'això és que, tant la panòplia com la forma de combatre i les tàctiques aniran evolucionant entre els s.VIII-V a.C., i les transformacions socials i polítiques paral·leles a aquestes canviaran per complet el món grec. Però és important destacar que aquest procés esdevé de manera completament gradual, trobant en cada període vestigis de l'anterior, ja sigui en l'armament o en la tàctica, no sent per tant causa d'una revolució o reforma sobtada. Per a l'estudi del fenomen, resulten fonamentals les fonts primàries, especialment a partir del s.V aC, així com les restes materials en forma de ceràmiques àtiques i corínties que proporcionen una imatge aproximada del guerrer hoplita de l'època, a més dels nombrosos estudis moderns existents sobre la matèria en qüestió. Les conclusions presentades són fruit de l'anàlisi i estudi per la meva part de les diferents fonts primàries i secundàries existents, i de la meva aproximació cap a la línia d'aquells autors (majoritària des de mitjans del s.XX de la nostra era), en la que la tendència és la d'entendre el procés de configuració de la infanteria de manera gradual en el període indicat.

[en] Study on the emergence of the Hoplite infantry in Ancient Greece in the archaic period, until the consolidation of the military model in classical times, with all the social and political connotations that this implies. Which will be based on the preceding situation, known as the dark period, which has its roots in the late Mycenaean period. The consequence of this is that, both the panoply and the way of fighting and the tactics will evolve between S.VIII-V a.C., and the social and political transformations parallel to these will completely change the Greek world. But it is important to point out that this process takes place completely gradually, finding in each period vestiges of the previous one, either in armament or tactics, therefore not being the cause of a sudden revolution or reform. For the study of the phenomenon, the primary sources are fundamental, especially from the S.V a.C., as well as the material remains in the form of Attic and Corinthian ceramics that provide an approximate image of the Hoplite warrior of the time, in addition to the numerous existing modern studies on the subject matter. The conclusions presented are the result of the analysis and study by me of the different existing primary and secondary sources, and of my approach towards the line of those authors whose tendency (mostly since the middle of the 20th century of our era), is to understand the process of configuring the hoplite infantry gradually in the indicated period.
[ca] La pandèmia deguda al COVID-19 ha obligat la societat a passar per un confinament i ha provocat la necessitat de modificar els costums d'ensenyament en tots els nivells. En el present treball de revisió bibliogràfica es reflexiona sobre els avantatges i desavantatges d'aplicació de noves metodologies a través de les Tecnologies de la Informació i la Comunicació (TIC) durant el confinament i la possibilitat d'extrapolar aquestes propostes a una modalitat presencial i semipresencial en la volta a les aules. La finalitat del treball passa per identificar les bones pràctiques dutes a terme per diferents docents i entitats, recopilar una sèrie de recomanacions que serveixin de guia per a la implementació de noves propostes, delimitar les línies bàsiques que el rol docent ha d'ocupar i identificar les dificultats i necessitats docents i de l'alumnat per a la implementació de noves metodologies a través de TIC. Com la present temàtica es troba en plena efervescència, sembla interessant analitzar la bibliografia publicada durant i després del confinament, observar com els docents s'han adaptat a la nova realitat virtual i extrapolar els aspectes positius generats a la implementació de l'aprenentatge col·laboratiu (AC) i de l'aprenentatge basat en projectes (ABP) en la modalitat semipresencial i presencial a través de les TIC. Finalment, es conclou demostrant que aquestes dues metodologies han estat una bona eina i que, encara que la societat educativa ha trobat dificultats en la seva implementació, són majors els avantatges, sent recomanable la seva expansió entre la comunitat educativa.

[en] The pandemic due to COVID-19 has forced society to go through a confinement and has provoked the need to modify teaching habits at all levels. This literature review work reflects on the advantages and disadvantages of applying new methodologies through Information and Communication Technologies (ICT) during the confinement and the possibility of extrapolating these proposals to a face-to-face and blended learning modality in the return to the classroom. The purpose of the work is to identify the good practices carried out by different teachers and entities, to compile a series of recommendations that serve as a guide for the implementation of new proposals, to delimit the basic lines that the teaching role should occupy and to identify the difficulties and needs of teachers and students for the implementation of new methodologies through ICT. As the present topic is in full effervescence, it seems interesting to analyze the bibliography published during and after the confinement, to observe how teachers have adapted to the new virtual reality and to extrapolate the positive aspects generated to the implementation of collaborative learning (CL) and project-based learning (PBL) in the blended and face-to-face modality through ICT. Finally, it is concluded by demonstrating that these two methodologies have been a good tool and that, although the educational society has encountered difficulties in their implementation, the advantages are greater, and their expansion among the educational community is recommended.
[ca] El projecte JXTA-Overlay és un esforç per utilitzar la tecnologia JXTA per proporcionar un conjunt genèric de funcions que poden ser utilitzades pels desenvolupadors per desplegar aplicacions P2P. Tot i que el seu disseny se centra principalment en qüestions com ara la escalabilitat i el rendiment general, no té en compte la seguretat. No obstant això, com que les aplicacions P2P s'han desenvolupat per complir amb escenaris més complexos, la seguretat s'ha convertit en un aspecte molt important a tenir en compte a l'hora d'avaluar un marc P2P. Aquest article proposa una extensió de seguretat específicament adaptada a la idiosincràsia de JXTA-Overlay, proporcionant una solució acceptable per a algunes de les seves deficiències actuals.

[en] The JXTA-Overlay project is an effort to use JXTA technology to provide a generic set of functionalities that can be used by developers to deploy P2P applications. Since its design mainly focuses on issues such as scalability or overall performance, it does not take security into account. However, as P2P applications have evolved to fulfill more complex scenarios, security has become a very important aspect to take into account when evaluating a P2P framework. This work proposes a security extension specifically suited to JXTA-Overlay¿s idiosyncrasies, providing an acceptable solution to some of its current shortcomings.
[ca] Aquest Treball Final de Màster és un Manual de Publicitat Ètica que pretén donar resposta a les noves tendències i demandes de la societat actual. No es tracta d'un manual de dret, sinó que tracta la publicitat des del punt de l'ètica i està enfocat a anunciants, agències i entitats educatives. Per a això, s'ha tingut en compte el context actual, on el públic està cada vegada més informat i té un judici més crític.

[en] This Master's Thesis is a Manual of Ethical Advertising that aims to respond to the new trends and demands of today's society. It is not a manual of law, but deals with advertising from the point of view of ethics and is focused on advertisers, agencies and educational institutions. To this end, it has taken into account the current context, where the public is increasingly informed and has a more critical judgment.
[ca] Aquest estudi de cas explora la relació entre el perfil de l'estudiant de comunicació de la UOC i el concepte de capital intel·lectual, destacant habilitats pràctiques, teòriques, i experiència adquirida, que en aquest àmbit contribueixen a la construcció d'un perfil professional competitiu i al desenvolupament d'una xarxa de relacions rellevants en el camp de la comunicació audiovisual. Es proposa una eina metodològica i s'analitza la possible adequació o la conceptualització dels estudis de comunicació i del perfil de l'estudiant de comunicació, expressat en el seu treball de final de grau, de generació de contingut audiovisual en una forma aplicada del concepte del capital intel·lectual.

[en] This case study explores the relationship between the profile of the UOC communication student and the concept of intellectual capital, highlighting practical, theoretical skills and experience acquired, which in this area contribute to the construction of a competitive professional profile and the development of a network of relevant relationships in the field of audiovisual communication. A methodological tool is proposed and the possible adequacy or conceptualization of communication studies and the profile of communication students, expressed in their final degree project, of generating audiovisual content in an applied form of the concept of intellectual capital is analysed.
[ca] Les aplicacions mòbils cada vegada tenen més presència en tots els àmbits de la societat. Per la seva banda, la computació quàntica, una disciplina que es troba en ple desenvolupament, comença a tenir els primers simuladors i prototips accessibles remotament. L'objectiu d'aquest treball és conceptualitzar, dissenyar i desenvolupar una aplicació nativa per a iPad que sigui una interfície interactiva de disseny de circuits quàntics. Es vol, a més, que de cada circuit se'n mostrin les figures de mèrit habituals i que els circuits dissenyats es puguin exportar en formats compatibles amb els simuladors i les plataformes més utilitzats del mercat. Per assolir aquest objectiu, primer es duu a terme un estudi del mercat actual, tant de plataformes com d'aplicacions existents, i, posteriorment, s'opta per un disseny centrat en l'usuari que permeti identificar els elements necessaris per desenvolupar una eina funcional i atractiva tant per a investigadors actius com per a usuaris que vulguin introduir-se en la computació quàntica.

[en] Mobile development is constantly increasing its scope accessing to all the areas of the society. In addition, quantum computing - a discipline that is currently being developed - already has its first remote access prototypes and simulators. The main objective of this project is to conceptualize, to design and to develop a native app for iPad that represents an interactive interface for designing quantum circuits. Furthermore, for each designed circuit, its figures of merit should be shown and the user should be able to export such circuits in formats that are compatible with the most used simulators and platforms of the market. In order to achieve this objective, the market will be studied and the app development will be started with a user-centered design, which will help us develop an attractive and useful tool both for active researchers in the field and for beginners that want to be initiated into quantum circuits design.
[ca] Aquest treball final de grau se centra en la traducció de l'alemany a l'espanyol de textos especialitzats en l'àmbit de la lingüística i, més concretament, en la traducció d'un fragment d'un article de recerca sobre la fonètica i fonologia del baix alemany. El tema específic del fragment és el tret suprasegmental característic de moltes varietats septentrionals que, en el transcurs del segle passat, ha rebut nombroses denominacions, com, per exemple, Überlänge. L'objectiu principal és contribuir a la divulgació de la llengua baix alemanya i proposar solucions per alguns dels problemes traductològics que puguin servir com a punt de partida per a investigacions o traduccions futures. Per tal d'oferir més context i familiaritzar el lector amb la temàtica, a la primera part del treball s'hi proporciona un breu recorregut per la història de la llengua i el procés de substitució lingüística. A més a més, s'hi descriuen les principals característiques lingüístiques, amb especial atenció al vocalisme del baix saxó septentrional i al tret suprasegmental en qüestió. A la segona part, s'hi caracteritza i contextualitza el text de partida, s'hi presenta la proposta de traducció i s'analitzen alguns dels problemes de traducció, sobretot relacionats amb la terminologia pròpia d'aquesta especialitat, i les solucions corresponents. Tal com era d'esperar, no hi ha només una solució correcta i és probable que s'hagin de prendre decisions diferents en altres contextos. Això no obstant, les solucions presentades aquí poden servir com a base per a treballs posteriors.

[en] This bachelor's degree Final Project focuses on German to Spanish translation of specialised texts from the field of linguistics and, specifically, on the translation of an excerpt from a research article dealing with Low German phonetics and phonology. The specific subject of the excerpt is the characteristic suprasegmental feature of many northern varieties that has been known by many names over the last century, e.g. Überlänge. The main purposes are to contribute to the dissemination of knowledge about Low German, and to suggest solutions for several translation problems that may serve as a base for future research or translations. In order to provide more context and to introduce the reader to the topic, the first part of the paper gives a brief overview of the language's history and the process of language shift. Furthermore, the main linguistic features are described, focusing particularly on the Northern Low Saxon vowel system and the above-mentioned suprasegmental feature. In the second part, the source text is characterised and contextualised, the translation proposal is presented and some of the translation problems, especially those related to the terminology of this field, are analysed. As expected, there is not just one right solution and, in other contexts, different decisions might need to be made. In any case, the solutions presented here can serve as a starting point for further research and translation projects.
[ca] L'objectiu és revisar l'evidència reportada en la literatura i sintetitzar dades respecte a l'efecte de la dieta sobre la cistitis intersticial o síndrome de la bufeta dolorosa, estudiar si existeix la relació de la dieta amb l'empitjorament de la simptomatologia, identificar els aliments específics responsables i el mecanisme responsable. Es va realitzar una revisió de la literatura dels últims 10 anys per identificar publicacions que relacionessin la dieta i els aliments amb la cistitis intersticial o síndrome de la bufeta dolorosa. Els estudis es van identificar a través de MEDLINE i els considerats van ser avaluats amb enquestes de lectura crítica del programa d'habilitats de lectura crítica Casp i amb el programa de lectura crítica Osteba del departament de salut del govern basc.

[en] The objective is to review the evidence reported in the literature regarding the effect of diet on interstitial cystitis or bladder pain syndrome (IC/BPS). To assess the relationship between diet and worsening of symptoms and to identify the specific food and mechanism involved. A review of the literature of the last 10 years was conducted to identify publications that correlate diet and food with interstitial cystitis or bladder pain syndrome. MEDLINE was used to identify the papers. Selected studies were evaluated with critical reading surveys of the critical reading skills program CASPe and with critical reading program Osteba from the Basque government's health department.